CELEX: 32017D0248
Language: et
Date: 2017-02-06 00:00:00
Title: Nõukogu otsus (EL) 2017/248, 6. veebruar 2017, rahvusvahelise teadus- ja tehnoloogiakeskuse tegevuse jätkamise lepingu sõlmimise kohta

14.2.2017   
            
            
               ET
            
            
               Euroopa Liidu Teataja
            
            
               L 37/1
            
         NÕUKOGU OTSUS (EL) 2017/248,
   6. veebruar 2017,
   rahvusvahelise teadus- ja tehnoloogiakeskuse tegevuse jätkamise lepingu sõlmimise kohta
   EUROOPA LIIDU NÕUKOGU,
   võttes arvesse Euroopa Liidu lepingut, eriti selle artikli 31 lõiget 1 ja artiklit 37,
   võttes arvesse Euroopa Liidu toimimise lepingut, eriti selle artiklit 180 ja artikli 218 lõike 6 punkti a,
   võttes arvesse liidu välisasjade ja julgeolekupoliitika kõrge esindaja ja Euroopa Komisjoni ühist ettepanekut,
   võttes arvesse Euroopa Parlamendi nõusolekut (1)
   
   ning arvestades järgmist:
   
               (1)
            
            
               Kooskõlas nõukogu otsusega (EL) 2015/1989 (2) kirjutati ühe lepinguosalisena tegutsevate Euroopa Liidu ja Euroopa Aatomienergiaühenduse (edaspidi „Euratom“) ning Gruusia, Jaapani, Norra Kuningriigi, Kirgiisi Vabariigi, Armeenia Vabariigi, Kasahstani Vabariigi, Korea Vabariigi, Tadžikistani Vabariigi ja Ameerika Ühendriikide vahelise rahvusvahelise teadus- ja tehnoloogiakeskuse tegevuse jätkamise lepingule (edaspidi „leping“) alla 9. detsembril 2015, tingimusel et see hiljem sõlmitakse.
            
         
               (2)
            
            
               Leping tuleks heaks kiita,
            
         ON VASTU VÕTNUD KÄESOLEVA OTSUSE:
   Artikkel 1
   Rahvusvahelise teadus- ja tehnoloogiakeskuse tegevuse jätkamise leping kiidetakse Euroopa Liidu nimel heaks.
   Lepingu tekst on lisatud käesolevale otsusele.
   Artikkel 2
   Nõukogu eesistuja määrab isiku(d), kes on volitatud andma liidu nimel hoiulelepingu artiklis 17 sätestatud teate (3).
   Artikkel 3
   Käesolev otsus jõustub selle vastuvõtmise päeval.
   
      Brüssel, 6. veebruar 2017
      
         
            Nõukogu nimel
         
         
            eesistuja
         
         F. MOGHERINI
      
   
   
      (1)  Nõusolek anti 19. jaanuaril 2017 (Euroopa Liidu Teatajas seni avaldamata).
   
      (2)  Nõukogu 26. oktoobri 2015. aasta otsus (EL) 2015/1989 rahvusvahelise teadus- ja tehnoloogiakeskuse tegevuse jätkamise lepingule Euroopa Liidu nimel allakirjutamise kohta (ELT L 290, 6.11.2015, lk 7).
   
      (3)  Nõukogu peasekretariaat avaldab lepingu jõustumise kuupäeva Euroopa Liidu Teatajas.